Miss Universe 1957

Ang Miss Universe 1957 ay ang ikaanim na edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 19 Hulyo 1957.

Pagkatapos ng kompetisyon, kinoronahan ni Carol Morris ng Estados Unidos si Gladys Zender ng Peru bilang Miss Universe 1957. Ito ang kauna-unahang tagumpay ng Peru sa kasaysayan ng kompetisyon. Nagtapos bilang first runner-up si Terezinha Morango ng Brasil, habang nagtapos bilang second runner-up si Sonia Hamilton ng Inglatera.

Ilang araw matapos ang kompetisyon, natuklasan ng mga opisyal ng Miss Universe na si Zender ay 17 taong gulang lamang, isang taon sa ilalim ng edad na kinakailangan upang makalahok ang isang kandidata sa Miss Universe. Upang pagpasiyahan ang kahihinatnan nito, ginagabayan ng isang kaugalian ng Peru ang mga opisyal ng Miss Universe na binalangkas sa kanila ng Embahador ng Peru sa Estados Unidos na si Fernando Berckemeyer. Ayon kay Berckemeyer, sinuman sa Peru na higit sa 17 taon at 6 na buwan ay itinuturing na 18 taong gulang. Dahil dito, napagpasiya ng mga opisyal ng Miss Universe na panatilihin ang titulo ni Zender bilang Miss Universe.

Mga kandidata mula sa tatlumpu't-dalawang bansa at teritoryo ang lumahok sa kompetisyong ito. Pinangunahan ni Bob Russel ang kompetisyon sa ikaanim na pagkakataon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-dalawang bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kaniyang bansa matapos na mapatalsik ang orihinal na nanalo.

Simula sa edisyong ito, ipinagbabawal na ng organisasyon ang mga babaeng kasal na o mga ina na lumahok sa Miss Universe. Ang pagbabagong ito ang siyang dahilan upang matanggal ang isa sa mga kandidata sa kompetisyon. Ang pagbabawal sa mga ina at mga may-anak na lumahok sa kompetisyon ay tinanggal na sa taong 2023.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang Martinika, Moroko, at Paragway, at bumalik ang mga bansang Austrya at Hawaii na huling sumali noong 1953; at Ceylon at Timog Korea na huling sumali noong 1955. 

Hindi sumali si Corine Rottschäfer ng Olanda dahil nanalo na ito bilang Miss Europe 1957. Gayunpaman, si Rottschäfer ang naatasan upang kumatawan sa Olanda sa susunod na edisyon. Hindi sumali sina Corinne Bettencourt ng British Guiana at Bélgica Margarita Mota ng Republikang Dominikano dahil sa hindi isiniwalat na dahilan. Hindi sumali ang bansang Tsile sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok sina June Finlayson ng Australya, Lilian Juul Madsen ng Dinamarka, Yolanda Pulecio Velez ng Kolombya, Grete Lunder ng Noruwega, Krystyna Łobodzińska ng Polonya, Yolanda Daetwyler ng Suwisa, at Daniele Boublil ng Tunisya, ngunit hindi nagpatuloy ang mga ito sa kompetisyon dahil sa hindi isiniwalat na dahilan.

 Diskuwalipikasyon ni Miss USA 
Noong 17 Hulyo 1957, kinoronahan si Mary Leona Gage ng Maryland bilang Miss USA 1957. Subalit, pagkatapos ng kanyang pagkapanalo, naglunsad ng imbestigasyon ang mga pageant organizer tungkol kay Gage matapos lumabas ang mga haka-haka tungkol sa kanyang nakaraan. Matapos magsinungaling sa mga mamamahayag tungkol sa mga balita, ipinagtapat ni Gage ang katotohanan makalipas ang isang araw. Siya ay 18 taong-gulang lamang, at hindi 21, siya ay dalawang beses nang ikinasal, at siya ay ina sa kanyang dalawang anak. Dahil ang pagiging asawa at ina ay paglabag sa mga tuntunin ng kompetisyon, kaagad na tinanggalan ng titulo at korona si Gage, at ang titulo ay napunta sa first runner-up na si Charlotte Sheffield ng Utah.

Huli na para kay Sheffield na sumabak para sa Miss Universe pageant. Sa oras na inamin ni Gage ang katotohanan, kumalahok na ito sa paunang kompetisyon kung saan hinirang siya bilang isa sa labinlimang mga semi-finalist. Dahil dito, pinalitan ni Mónica Lamas ng Arhentina, ang panlabing-anim sa paunang kompetisyon, si Gage bilang isang semifinalist.

 Mga resulta 

 Mga pagkakalagay 
PagkakalagayKandidataMiss Universe 1957  Peru – Gladys Zender1st runner-up  Brasil – Terezinha Morango2nd runner-up  Inglatera – Sonia Hamilton3rd runner-up  Kuba – María Rosa Gamio4th runner-up  Kanlurang Alemanya – Gerti DaubTop 15  Alaska – Martha Lehmann
  Arhentina – Mónica Lamas
  Austrya – Hannerl Melcher
  Gresya – Ligia Karavia
  Hapon – Kyoko Otani
  Italya – Valeria Fabrizi
  Kanada – Gloria Noakes
  Moroko – Jacqueline Bonilla
  Suwesya – Inger Jonsson
  Urugway – Gabriela Pascal

 Mga espesyal na parangal 
ParangalNagwagiMiss Photogenic  Kanlurang Alemanya – Gerti DaubMiss Congeniality  Porto Riko – Mapita MercadoMost Popular Girl  Kanada – Gloria Noakes

 Kompetisyon 

 Pormat ng kompetisyon 
Tulad noong 1955, labinlimang mga semi-finalist lang ang napili at ibinunyag sa paunang kompetisyon na binubuo ng swimsuit competition at evening gown competition. Ang labinlimang mga semi-finalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 
 Armando R. Maribona – Kubanong pintor
 Dr. Oscar Santa Maria – Brasilenyong doktor
 Lois J. Swanson – Assistant Dean ng Long Beach State College
 Vincent Trotta – Artistic director ng Paramount Pictures
 Reinaldo Herrera Uslar – Benesolanong manunulat
 Alberto Varga – Peruano-Amerikanong pintor
 Earl Wilson – Amerikanong mamamahayag at kolumnista
 Miyoko Yanagida – Hapones na pintor
 Roger Zeiler – miyembro ng komite ng Miss Europe

 Mga kandidata 
Tatlumpu't-dalawang kandidata ang lumahok para sa titulo.
Bansa/TeritoryoKandidataEdadBayan Alaska18Fairbanks Arhentina20Buenos Aires Austrya19Viena Belhika19Bruselas Beneswela22Caracas Brasil20São Paulo de Olivença Ceylon23Colombo Ekwador19Guayaquil Gresya18Atenas Guwatemala 18Lungsod ng Guatemala Hapon21Tokyo Hawaii19Honolulu Inglatera23Londres Israel18Tel-Abib Italya21Roma Kanada18Toronto Kanlurang Alemanya20Utrecht Kosta Rika18San Jose Kuba19Havana Lupangyelo19Garðabær Martinika18Port-of-France Mehiko18Lungsod ng Mehiko Moroko19Casablanca Paragway19Asuncion Peru17Lima Pilipinas21Maynila Porto Riko18Ponce Pransiya22Paris Suwesya20Gothenburg Timog Korea22Seoul Turkiya18Istanbul Urugway18Montevideo

 Mga tala 

 Mga sanggunian 

 Panlabas na kawing